Obiora Udechukwu

Obiora Udechukwu  onye amụrụ na 1946 bụ nwaafọ Nigeria na-ese  ihe òsìsè ma bụrụkwa ode abụ

Á mụrụ ya na Onitsha na 1946 nyere nne na nna si Agulu na Anambara Steeti, Naịjirịaa, ọ gụrụ akwụkwọ  otu afọ na Mahadum Ahmadu Bello tupu ọ gafee na Mahadum nke Nigeria, Nsukka site na ibu agha megide ndị Igbo nọ na mpaghara ugwu Naịjirịa. N'oge alụrụ agha obodo Naịjirịa, nke a makwaara dị ka agha Biafran (1967-1970), Udechukwu rụrụ ọrụ na ngalaba Propaganda  ma sonye na ọgbakọ ndị nka na ndị odee  nke ode abụ bụ Gabriel Okara na onye omenkà Uche Okeke duziri . Mgbe agha biri, ọ laghachitere na Nsukka, mezue asambodo bachelo ya na ngalaba fine art, tinyere ederede banyere nka igbo Uli mural art, n’afo 1972. N’afọ 1973, a họpụtara ya dịka Onye Mmekọ na Ngalaba Fine Arts, ebe ọ natara nzere Master of Fine Arts ya ,na 1977. A matara ya dịka onye ndu n'ụlọ Akwụkwọ Nsukka, nke Uche Okeke dubuuru, onye jere ozi dịka onye isi nke ngalaba nka ruo 1985. Mgbe ọ nọ na Nsukka, Udechukwu ghọrọ onye guzobere Aka Circle of Exhibiting Artists, nke gụnyere El Anatsui, Tayo Adenaike, na ndị nka ndị ọzọ bi na mpaghara ọwụwa anyanwụ Nigeria. O jere ozi na kọmitii nhazi Okike: African Journal of New Writing nke eguzobere na Nsukka site na onye ọde akwụkwọ Chinua Achebe . A họpụtara ya dịka Prọfesọ nke Painting na Nsukka na 1986. N’oge ọchịchị ya, ụmụ akwụkwọ ya gụnyere Tayo Adenaike, Olu Oguibe, Chika Okeke-Agulu, Marcia Kure, na Sylvester Okwunodu Ogbechie . N’afọ 1997, Udechukwu ghọrọ Dana Professor nke Fine Arts na Mahadum St. Lawrence, na Steeti New York. O bi na Canton, NY.

Udechukwu na etinye  Uli n'ọrụ ya kwa mgbe ,Na 1970 gụrụ gawa ọ webatara akara nsibidi, ya na usoro eji asa ink nke ndị nka China mara akwụkwọ.  Ọtụtụ n’ime ihe osise ya na mbipụta ya na-egosi ndị mmadụ nkịtị; oru ya n'oge agha bụ nkpalite mmụọ gosipụtara  oke nhuju anya ọ hụrụ. Site na etiti 1970, isi okwu ya sitere na nkpuru ihe omuma banye na nkọwa nke ndọrọ ndọrọ ọchịchị.

 Ihe ngosi nka 
Udechukwu enwekarịala ihe ngosi karịrị iri abụo na ise nke naanị otu onye gosipụtara na Nigeria, England, Zimbabwe, Germany, na United States.

 Nchịkọta ọha 
Ọrụ nka ya dị na nchịkọta nke National Gallery of Modern Art, Lagos; National Council nke Arts na Culture, Lagos; Center for cultural studies, Mahadum nke Lagos; Iwalewa-Haus, Mahadum nke Bayreuth, Germany;  Museum fur Volkderkunde, Frankfurt / Main, Germany; Bradford City Museums and Galleries,Bradford, England; Smithsonian National Museum nke African Art, Washington, DC; Newark meseum.

 Abu 

 What the Madam said, (1990), onye mmeri nke Association of Nigerian Authors Poetry Prize, 1990.

 Ịgbakwunye amamihe 

 Chika Okeke-Agulu, Obiora Udechukwu: Line, Image, Text (Milan: Skira Editore, 2016)
 Kristen Windmuller-Luna, “A Nigerian Song literatus: Chinese literati paint concept of the Song Dynasty in the modern art of Obiora Udechukwu,” Rutgers Art Review Vol. 29, 2014
 Simon Ottenberg, sources and themes of Obiora Udechukwu, in African Arts, summer 2002.
 Chika Okeke-Agulu, “Obiora Udechukwu,” Nka: Journal of Contemporary African Art 9 (1998), 46-51.

 Ébém si de 

 Bio from National Museum of African Art, Washington DC, 
 Profile of the poet ,Sentinel poetry 
 Marie-Helene Boisdur de Toffol and others, An Anthology of African Art: The Twentieth Century, Distributed Art Publishers / Editions Revue Noire; English edition (2002),  ISBN 1-891024 

 Nrụtụaka 

Òtù:Mmadụ ndi di ndụ